b'\n_START_ARTICLE_\nKatedra (\xc4\x8dasopis)\n_START_PARAGRAPH_\nKatedra je bil slovenski \xc5\xa1tudentski \xc4\x8dasopis, ki je izhajal od leta 1961 do 1994 na Univerzi v Mariboru. \xc4\x8casopis je bil zaradi svoje svobodomiselnosti v Jugoslaviji ve\xc4\x8dkrat zaplenjen in prepovedan. Pri \xc4\x8dasopisu so delovala mnoga velika pisateljska in novinarska peresa in imena: Vladimir Gaj\xc5\xa1ek, Matja\xc5\xbe Mulej, Mik Rebernik, Nikola \xc5\xa0o\xc5\xa1tari\xc4\x8d, Drago Jan\xc4\x8dar, Davorin Kra\xc4\x8dun, Olga Jan\xc4\x8dar, Tone Partlji\xc4\x8d, Jo\xc5\xbee Zago\xc5\xbeen, Darko Pa\xc5\xa1ek, Teodor Loren\xc4\x8di\xc4\x8d, Samo Resnik, Dragica Korade, Sne\xc5\xbeana \xc5\xa0tabi, Andrej Fi\xc5\xa1travec, Bo\xc5\xbeidar Novak, Igor Mekina, Dejan Pu\xc5\xa1enjak, Dominik \xc5\xa0olar (sedaj Kri\xc5\xbean), Darinko Kores Jacks, Mitja \xc4\x8cander, Toma\xc5\xbe Brenk, Du\xc5\xa1an Hedl, Miran Lesjak, Rajko Mur\xc5\xa1i\xc4\x8d, Peter Toma\xc5\xbe Dobrila idr. \xc4\x8casopis Katedra je tudi ustanovitelj festivala Popevke vesele jeseni._NEWLINE_Leta 1988 je \xc5\xa1tudentski \xc4\x8dasopis v Beogradu prepovedal Slobodan Milo\xc5\xa1evi\xc4\x87 osebno, odgovornemu \xc5\xa1tudentu Bo\xc5\xbeidarju Novaku pa so na ob\xc4\x8dinskem sodi\xc5\xa1\xc4\x8du v Beogradu sodili. Prvi urednik Katedre je bil Vlado Golob (kasneje uspe\xc5\xa1en gospodarstvenik), zadnji pa Sa\xc5\xa1o Dravinec, danes urednik na Primorskih novicah.'